b'\n_START_ARTICLE_\nPanterjeva mu\xc5\xa1nica\n_START_SECTION_\nZna\xc4\x8dilnosti\n_START_PARAGRAPH_\nTa mu\xc5\xa1nica ima klobuk sive, sivo rjave ali rjave barve, posut pa je z belimi krpicami, ki so pri mladih gobah ve\xc4\x8dje, pri starej\xc5\xa1ih pa manj\xc5\xa1e in nikoli urejene v krogih. Obrobje klobuka, ki lahko dose\xc5\xbee premer do 12 cm je rahlo nagubano. _NEWLINE_Spodnja stran klobuka je bele barve, enake barve so tudi gosti, beli trosni listi\xc4\x8di, ki se ne zra\xc5\xa1\xc4\x8dajo z betom gobe. V njih je bel trosni prah._NEWLINE_Bet lahko dose\xc5\xbee v vi\xc5\xa1ino 15\xc2\xa0cm in ima premer okoli 1,5\xc2\xa0cm in je vedno bele barve, na spodnjem koncu pa gomoljasto odebeljen. Na tem delu se tudi pri odraslih primerkih vidi ostanek ovojnice bele barve. Na sredini beta, ki je pri mladih gobah poln, pri starej\xc5\xa1ih pa votel se nahaja ostanek zastirala bele barve, ki ni nikoli naguban._NEWLINE_Meso gobe je bele barve z rahlim vonjem po redkvicah in neizrazitega okusa. Panterjeva mu\xc5\xa1nica je zelo strupena goba, katere meso vsebuje ibotensko kislino, muscimol in muskazon v velikih koli\xc4\x8dinah.\n_START_SECTION_\nRaz\xc5\xa1irjenost\n_START_PARAGRAPH_\nPanterjeva mu\xc5\xa1nica uspeva v listnatih gozdovih, kjer prevladujejo hrast, kostanj in gaber pa tudi smrekov gozd, raste pa ob istem \xc4\x8dasu kot poletni goban in pogosto v njegovi bli\xc5\xbeini. Najdemo jo tudi pri nas in sicer od junija do oktobra._NEWLINE_Zamenjamo jo lahko z bisernico, ki je pogojno u\xc5\xbeitna goba, od nje pa se lo\xc4\x8di, da je njeno meso popolnoma belo za razliko od biserni\xc4\x8dinega, ki je na mestih rde\xc4\x8dkasto, \xc5\xa1e posebej na gomoljasto odebeljenem spodnjem delu beta.'